
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Dunajská Streda 15P/27/2025 2225200742 29. 04. 2025 JUDr. Lenka Evinová ECLI:SK:OSDS:2025:2225200742.2
Rozsudok bez odôvodnenia Okresný súd Dunajská Streda v konaní pred sudkyňou JUDr. Lenkou Evinovou v rodinno-právnej veci navrhovateľky: A. B. C., D. D. nar. XX.XX.XXXX, trvale bytom E. F. XXX, F., zast. JUDr. Juraj Czirfusz, advokát, so sídlom Hlavná 48, Dunajská Streda, IČO: 44 566 085 a manžela navrhovateľky: F. C., nar. XX.XX.XXXX, trvale bytom E. F. XXX, F., o návrhu na rozvod manželstva a na úpravu výkonu rodičovských práv a povinností k maloletým deťom na čas po rozvode: F. C., nar. XX.XX.XXXX a G. C., nar. XX.XX.XXXX, v konaní zastúpené Úradom práce, sociálnych vecí a rodiny Dunajská Streda, takto rozhodol: I. Súd manželstvo navrhovateľky: A. B. C., D. D., nar. XX.XX.XXXX a jej manžela: F. C., nar. XX.XX.XXXX, uzatvorené dňa 28.08.2010, zapísané v knihe manželstiev Matričného úradu H. C., zväzok 11, ročník 2010, strana 76, por. č. 24 r o z v á d z a. II. Súd s c h v a ľ u j e
rodičovskú dohodu tohto znenia:
„Maloleté deti F. C., nar. XX.XX.XXXX a G. C., nar. XX.XX.XXXX sa na čas po rozvode zverujú do osobnej starostlivosti matky, s tým, že zastupovať maloletých a spravovať ich majetok budú obaja rodičia. Otec sa zaväzuje prispievať na výživu maloletého dieťaťa: F. C., nar. XX.XX.XXXX sumou 280,- eur mesačne a na výživu maloletého G. C., nar. XX.XX.XXXX sumou 220,- eur mesačne, vždy do 15. dňa v mesiaci vopred k rukám matky, počnúc vykonateľnosťou rozsudku. Otec je oprávnený stýkať sa s maloletými deťmi nasledovne: - každý párny kalendárny týždeň od piatku v čase od 14:00 hod. do pondelka nasledujúceho nepárneho kalendárneho týždňa do 07:00 hod. s tým, že otec si maloleté deti v stanovenom čase prevezme v školskom zariadení a vždy v určenom čase deti odovzdá do školského zariadenia.“ III. Žiaden z účastníkov
nemá
nárok na náhradu trov konania.
Poučenie: Proti výroku rozsudku, ktorým bola schválená dohoda rodičov, v súlade s ustanovením § 355 ods. 1 Civilného sporového poriadku v spojení s ustanovením § 122 Civilného mimosporového poriadku rodičia nie sú oprávnení podať odvolanie. Inak proti rozsudku nemožno podať odvolanie, nakoľko účastníci konania sa tohto svojho práva v súlade s ustanovením § 368 Civilného sporového poriadku po vyhlásení rozhodnutia pred súdom účinne vzdali. Písomné vyhotovenie rozhodnutia v zmysle § 221 písm. a/ Civilného sporového poriadku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania.
Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na vykonanie exekúcie podľa Exekučného poriadku alebo návrh na nariadenie výkonu rozhodnutia podľa § 370 a nasl. C.m.p.. Rozsudok je v časti výživného vykonateľný doručením (§ 44 C.m.p.). Manžel, ktorý pri uzavretí manželstva prijal priezvisko druhého manžela ako spoločné priezvisko, môže do 3 mesiacov po právoplatnosti rozhodnutia o rozvode manželstva matričnému úradu oznámiť, že prijíma späť svoje predošlé priezvisko.

